บ็อบบี ชาร์ลตัน

เซอร์ รอเบิร์ต ชาร์ลตัน (Sir Robert Charlton; 11 ตุลาคม ค.ศ. 1937 – 21 ตุลาคม ค.ศ. 2023) เป็นอดีตนักฟุตบอลอาชีพชาวอังกฤษ ที่เล่นในตำแหน่งกองกลางตัวรุก ปีกซ้าย หรือ กองหน้าตัวกลาง ได้รับการยกย่องอย่างกว้างขวางว่าเป็นผู้เล่นที่ยิ่งใหญ่ที่สุดคนหนึ่งตลอดกาล เขาเป็นสมาชิกของทีมอังกฤษที่ชนะการแข่งขันฟุตบอลโลกปี 1966 ซึ่งเป็นปีที่เขาได้รับรางวัลบัลลงดอร์ ด้วย เขาจบอันดับสองในการลงคะแนนรางวัลบัลลงดอร์ในปี 1967 และ 1968 เขาเล่นฟุตบอลสโมสรเกือบทั้งหมดที่แมนเชสเตอร์ยูไนเต็ด ซึ่งเขาโด่งดังจากสัญชาตญาณในการรุก ความสามารถในการผ่านบอลจากกองกลาง การยิงไกลอันดุเดือดจากทั้งเท้าซ้ายและขวา ความฟิต และความแข็งแกร่ง เขาถูกตักเตือนเพียงสองครั้งในอาชีพของเขา ครั้งหนึ่งกับอาร์เจนตินาในฟุตบอลโลกปี 1966 และอีกครั้งหนึ่งในแมตช์ลีกกับเชลซี ด้วยความสำเร็จทั้งในระดับสโมสรและระดับนานาชาติ เขาเป็นหนึ่งในผู้เล่นเก้าคนที่คว้าแชมป์ฟุตบอลโลก ยูฟ่า ยูโร เปี้ยนคัพและบัลลงดอร์แจ็ค พี่ชายของเขา ซึ่งเคยอยู่กับทีมที่คว้าแชมป์ฟุตบอลโลกเช่นกัน เคยเล่นตำแหน่งกอง หลัง ให้กับลีดส์ยูไนเต็ดและเคยเป็นผู้จัดการทีมสาธารณรัฐไอร์แลนด์ เป็นเวลา 10ปี
ชาร์ลตันเกิดที่เมืองแอชิงตัน นอร์ธัมเบอร์แลนด์ ลงเล่นนัดแรกให้กับทีมชุดใหญ่ของแมนเชสเตอร์ ยูไนเต็ด ในปี 1956 ด้วยวัย 18 ปี และในไม่ช้าเขาก็ได้เป็นผู้เล่นตัวจริง ซึ่งในช่วงเวลานั้นเขาได้เป็นแชมป์ดิวิชัน 1 ในปี 1957 จากนั้นเขาก็รอดชีวิตจากเหตุการณ์ภัยพิบัติทางอากาศมิวนิก เมื่อวันที่ 6 กุมภาพันธ์ 1958 หลังจากได้รับการช่วยเหลือจากแฮร์รี เกร็กก์ ผู้รักษาประตูของทีม;ชาร์ลตันเป็นผู้รอดชีวิตคนสุดท้ายของยูไนเต็ดจากอุบัติเหตุครั้งนี้ หลังจากช่วยยูไนเต็ดคว้าแชมป์เอฟเอคัพ ในปี 1963 และฟุตบอลลีกในปี 1965 และ 1967 เขาได้เป็นกัปตันทีมแทนเดนิส ลอว์ กัปตันทีมตัวจริงที่ได้รับบาดเจ็บก่อนการแข่งขัน คว้าแชมป์ยูโรเปียนคัพที่สนามเวมบลีย์ ในปี 1968 เขาทำได้ 2 ประตูจากทั้งหมด 4 ประตูในรอบชิงชนะเลิศช่วยให้พวกเขากลายเป็นสโมสรจากอังกฤษทีมแรกที่ชนะการแข่งขัน ชาร์ลตันออกจากแมนเชสเตอร์ยูไนเต็ดหลังจบฤดูกาล 1972–73 มาเป็นผู้จัดการทีมเพรสตันนอร์ทเอนด์ในฤดูกาล 1973–74

**รางวัล**

**สโมสร**
แมนเชสเตอร์ยูไนเต็ด
*ฟุตบอลลีกเฟิสต์ดิวิชัน (3): 1956–57, 1964–65, 1966–67
*เอฟเอคัพ (1): 1962–63
*เอฟเอคอมมิวนิตีชีลด์ (4): 1956, 1957, 1965, 1967
*ยูโรเปี้ยนคัพ (1): 1967–68

**ทีมชาติ**
ฟุตบอลโลก (1): 1966
*บริติชโฮมแชมเปียนชิป (10): 1958, 1959, 1960, 1961, 1964, 1965, 1966, 1968, 1969, 1970
*ฟุตบอลชิงแชมป์แห่งชาติยุโรป 1968 (เหรียญทองแดง)

**รางวัลส่วนตัว**
นักฟุตบอลยอดเยี่ยมของสมาคมผู้สื่อข่าวอังกฤษ: 1965–66
*ลุกฟุตบอลทองคำ: 1966
*FIFA World Cup All-Star Team (2): 1966, 1970
*นักฟุตบอลยอดเยี่ยมแห่งปีของทวีปยุโรป: 1966
*PFA Merit Award: 1974
*FWA Tribute Award: 1989
*FIFA World Cup All-Time Team: 1994
*Football League 100 Legends: 1998
*English Football Hall of Fame: 2002
*ฟีฟ่า 100: 2004
*UEFA Golden Jubilee Poll: 2004
*BBC Sports Personality of the Year Lifetime Achievement Award: 2008
*ลอริอุสเวิลด์สปอตส์อะวอดส์ รางวัลบุคคลที่ทุ่มเทให้กับวงการกีฬาตลอดทั้งชีวิตแห่งปี : 2012

**อ้างอิง**

**แหล่งข้อมูลอื่น**
  FIFA World Cup: Bobby Charlton date=2007-03-21 -  International Football Hall of Fame: Bobby Charlton-  Planet World Cup: Bobby Charlton-  Manchester United Legends: Bobby Charlton date=2006-10-22 -  English Football Hall of Fame Profile date=2006-05-28 - Bobby Charlton Manchester United photo 1, biography & stats at sporting-heroes.net- Bobby Charlton Manchester United photo 2, biography & stats at sporting-heroes.net-  A fans view: Bobby Charlton – legend-  BBC radio interview with Bobby Charlton, 1999- lccn-no2007-74428-  Painting of Bobby Charlton in the National Portrait Gallery portrait by Peter Edwards

หมวดหมู่:นักฟุตบอลชาวอังกฤษ
หมวดหมู่:ผู้จัดการทีมฟุตบอลชาวอังกฤษ
หมวดหมู่:ผู้เล่นในชุดชนะเลิศฟุตบอลโลก
หมวดหมู่:บุคคลจากเทศมณฑลนอร์ทัมเบอร์แลนด์
หมวดหมู่:ผู้รอดชีวิตจากอุบัติเหตุทางการบิน
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:ผู้เขียนอัตชีวประวัติชาวอังกฤษ
หมวดหมู่:เซอร์
หมวดหมู่:ฟีฟ่า 100
หมวดหมู่:ผู้ชนะเลิศบาลงดอร์